Spremembe zneskov pavšalnih prispevkov za pokojninsko in invalidsko zavarovanje
 
Pojasnilo DURS, št. 4251-459/2012, 13. 3. 2012 
 
V Uradnem listu RS, št. 18/2012 z dne 9. 3. 2012 je bil objavljen Sklep o spremembah Sklepa o določitvi prispevkov za posebne primere zavarovanja, ki od 1. 4. 2012 dalje določa nove zneske pavšalnih prispevkov za zavarovance po Zakonu o pokojninskem in invalidskem zavarovanju – ZPIZ-1. Novi zneski pavšalnih prispevkov so razvidni iz spodnje tabele:
 
Vrsta pavšalnega prispevka	Znesek od 1. 4. 2011 do 31. 3. 2012	Znesek od 1. 4. 2012 dalje	
- za zavarovance iz druge, tretje in pete alinee prvega odstavka 26. člena ZPIZ-1 (osebe, ki opravljajo praktično delo, poklicno rehabilitacijo, usposabljanje. itd.)	6,31 EUR	6,44 EUR	
- za zavarovance iz prve in šeste alinee prvega odstavka 26. člena ZPIZ-1 (dijaki, študenti na obvezni in prostovoljni delovni praksi, delu po študentski napotnici)	9,44 EUR	9,63 EUR	
- za zavarovance sedme alinee prvega odstavka 26. člena ZPIZ-1 (osebe na prestajanju kazenskih sankcij)	12,59 EUR	12,84 EUR	
- za zavarovance iz četrte alinee 26. člena ter iz prvega in tretjega odstavka 27. člena ZPIZ-1 (izvzeti iz zavarovanja po prvem odstavku in drugi alinei drugega odstavka 18. člena ZPIZ-1, zavezanci, ki opravljajo dejavnost, kot postranski poklic)	31,51 EUR	32,14 EUR	
- za zavarovance iz 28. člena ZPIZ-1 (osebe v času opravljanja organiziranih aktivnosti)	3,15 EUR	3,21 EUR	
- za sobodajalce, ki so v skladu s predpisi o gostinstvu vpisani v Poslovni register Slovenije kot sobodajalci fizične osebe 	Letni znesek: 
157,54 EUR
Mesečni znesek: 13,13 EUR	Letni znesek: 
160,69 EUR
Mesečni znesek: 13,39 EUR	
 
Zavezanci, ki navedene pavšalne prispevke plačujejo mesečno do 15. v mesecu za pretekli mesec, le-te po novih zneskih prvič plačajo za april 2012, in sicer do 15. 5. 2012.
Navedene pavšalne prispevke, katere zavezanci plačujejo na dan izplačila prejemka, pa je treba v novi višini plačevati pri izplačilih od 1. 4. 2012 dalje.